CELEX: 52012PC0377
Language: ro
Date: 2012-08-17
Title: Propunere de REGULAMENT AL PARLAMENTULUI EUROPEAN ȘI AL CONSILIULUI de instituire, cu ocazia aderării Croației, a unor măsuri speciale și temporare privind recrutarea de funcționari și agenți temporari ai Uniunii Europene

|
			
		
		
		52012PC0377
		
			Propunere de REGULAMENT AL PARLAMENTULUI EUROPEAN ȘI AL CONSILIULUI de instituire, cu ocazia aderării Croației, a unor măsuri speciale și temporare privind recrutarea de funcționari și agenți temporari ai Uniunii Europene /* COM/2012/0377 final - 2012/0224 (COD) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
Proiectul de regulament atașat
conține aspecte referitoare la recrutare în contextul aderării
Croației la Uniunea Europeană la 1 iulie 2013.
Pentru extinderile precedente, s-au adoptat
măsuri specifice privind recrutarea resortisanților țărilor
care aderau la Uniune. În acest sens, pentru fiecare extindere, s-a adoptat un
regulament al Consiliului care instituie derogări temporare de la
dispozițiile din statut[1]
în materie de recrutare.
Principalele caracteristici ale propunerii
sunt următoarele:
1.           Data de expirare propusă
pentru derogarea de la statut este 30 iunie 2018. 
2.           Regulamentul prevede
organizarea de concursuri pentru selecționarea de funcționari
croați pe o bază națională. 
3.           Se pot organiza concursuri
destinate resortisanților croați și se pot întocmi liste de
laureați înainte de aderarea acestei țări la Uniunea
Europeană. Trebuie însă ca o țară să fi aderat la
Uniune înainte ca vreunul dintre resortisanții săi să poată
fi numit pe un post de funcționar în instituțiile europene.
4.           Instituțiile au
posibilitatea de a deroga de la obligația de a publica posturile vacante,
dar dacă doresc, pot, totuși, proceda la această publicare. 
Fiecare instituție va stabili
numărul de funcționari și agenți temporari pe care
urmează să îi recruteze din țara candidată în conformitate
cu dispozițiile prezentului regulament de derogare.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRILOR
IMPACTULUI.
Nu se aplică.
3.           ELEMENTELE JURIDICE ALE
PROPUNERII
Se propune derogarea de la articolul 4
alineatele (2) și (3), de la articolul 7 alineatul (1), de la articolul 27
și de la articolul 29 alineatul (1) literele (a) și (b) din statut,
precum și de la regimul aplicabil celorlalți agenți ai Uniunii
Europene, în măsura în care acest regim prevede aplicarea respectivelor
dispoziții din statutul de angajare a agenților temporari.
2012/0224 (COD)
Propunere de
REGULAMENT AL PARLAMENTULUI EUROPEAN
ȘI AL CONSILIULUI
de instituire, cu ocazia aderării
Croației, a unor măsuri speciale și temporare privind recrutarea
de funcționari și agenți temporari ai Uniunii Europene
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 336,
având în vedere propunerea Comisiei Europene,
prezentată după consultarea Comitetului pentru Statutul
funcționarilor,
după transmiterea proiectului de act
legislativ către parlamentele naționale,
având în vedere avizul Curții de
Justiție[2],
având în vedere avizul Curții de Conturi[3],
hotărând în conformitate cu procedura
legislativă ordinară,
întrucât:
(1)       Cu ocazia aderării
Croației la 1 iulie 2013, ar trebui adoptate măsuri speciale și
temporare, prin derogare de la Statutul funcționarilor Uniunii Europene
(denumit în continuare „statutul”) și de la regimul aplicabil
celorlalți agenți ai Uniunii Europene (denumit în continuare „RACA”).

(2)       Având în vedere dimensiunea
relativă a statului aderent și numărul persoanelor care ar putea
fi vizate, ar trebui ca măsurile, deși au un caracter temporar,
să rămână în vigoare o perioadă suficientă de timp. Termenul
de 30 iunie 2018 pare cel mai potrivit în acest sens.
(3)       Având în vedere necesitatea
de a proceda la recrutările preconizate cât mai rapid posibil după
data aderării, prezentul regulament ar trebui adoptat înainte de data
efectivă a acestei aderări,
ADOPTĂ PREZENTUL REGULAMENT: 
Articolul 1
1.           Fără a aduce
atingere articolului 4 alineatele (2) și (3), articolului 7
alineatul (1), articolului 27 și articolului 29 alineatul (1)
literele (a) și (b) din statut, se poate proceda, începând cu data
efectivă de aderare a țării respective și până la 30 iunie 2018,
la ocuparea posturilor vacante, prin numirea în posturi de funcționari a
unor resortisanți croați, în limita posturilor prevăzute în
acest scop și a deliberărilor bugetare.
2.           Numirile se efectuează
începând cu data efectivă de aderare și, cu excepția posturilor
cu funcții superioare de conducere (directori generali sau
echivalenți ai acestora cu gradul AD 16 sau AD 15 și directori sau
echivalenți ai acestora cu gradul AD 15 sau AD 14), care sunt ocupate în
urma unor concursuri pe bază de dosare, pe bază de examene sau pe
bază de dosare și examene organizate în condițiile
prevăzute la anexa III la statut.
Articolul 2
1.           Derogarea prevăzută
la articolul 1 alineatul (1) din prezentul regulament se aplică, mutatis
mutandis, la angajarea de resortisanți croați pe posturi de agent
temporar.
2.           Angajările se
efectuează începând cu data efectivă a aderării.
Articolul 3
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
Pentru Parlamentul European,                     Pentru
Consiliu,
Președintele                                                  Președintele
[1]               Pentru extinderea din 2004, a se vedea JO L 67,
5.3.2004, p. 1.
                Pentru extinderea din 2007,
a se vedea JO L 335, 1.12.2006, p. 5.
[2]               JO C, p. .
[3]               JO C, p. .